ক্যারিবিয়ান অঞ্চলে জাহাজে ফের হামলা মার্কিন সেনার! নিহত ৩

ওয়েব ডেস্ক : ফের ক্যারিবিয়ান সাগরে (Caribbean Sea) অভিযান মার্কিন সেনা বাহিনীর। আবার মাদক পাচারকারী জাহাজে হামলা চালানো হল। ঘটনায় তিন জন নিহত হয়েছে বলে খবর। ট্রাম্পের (Trump) নির্দেশেই এই অভিযান চালানো হয়েছে বলে সূত্রের খবর। রবিবার এই খবরটি সামনে এনেছেন মার্কিন প্রতিরক্ষা সচিব। এ নিয়ে একটি ভিডিয়ো শায়ার করেছেন তিনি।

মার্কিন প্রতিরক্ষা সচিব পিট হেগসেথ (Pete Hegseth) জানিয়েছেন, ক্যারিবিয়ান অঞ্চলে এই জাহাজ চালাচ্ছিল একটি জঙ্গি সংগঠন। তাতেই মার্কিন সেনারা অভিযান চালায়। যার ফলে তিনজন নিহত হয়েছে বলে খবর। পিট সমাজমাধ্যমে লিখেছেন, ‘আজ, রাষ্ট্রপতি ট্রাম্পের নির্দেশে মার্কিন সেনা মাদকপাচারকারী ওই জাহাজের উপর হামলা চালিয়েছে।’

আরও খবর : ১৮ বছরের কম বয়সিদের ধূমপান নিষিদ্ধ হল মলদ্বীপে

তিনি আরও লিখেছেন, ‘আমাদের গোয়েন্দা তথ্য অনুসারে, এই জাহাজটি অন্য সকলের মতো অবৈধ মাদক পাচারের সঙ্গে জড়িত বলে জানা গিয়েছিল। একটি পরিচিত মাদক পাচারের পথ ধরে চলাচল করছিল এবং মাদক বহন করছিল জাহাজটি। আন্তর্জাতিক জলসীমায় পরিচালিত এই হামলার সময় জাহাজটিতে তিনজন পুরুষ মাদক-সন্ত্রাসী ছিল। তিনজন সন্ত্রাসীই নিহত হয়েছে। এই হামলায় কোনও মার্কিন বাহিনীর ক্ষতি হয়নি।’

Today, at the direction of President Trump, the Department of War carried out a lethal kinetic strike on another narco-trafficking vessel operated by a Designated Terrorist Organization (DTO) in the Caribbean.

This vessel—like EVERY OTHER—was known by our intelligence to be… pic.twitter.com/W7xqeMpSUi

— Secretary of War Pete Hegseth (@SecWar) November 2, 2025

প্রসঙ্গত, মাদক পাচার রুখতে চলতি বছর থেকে বিরাট সামরিক অভিযান শুরু করেছে মার্কিন সেনা। এর আগে ভেনেজুয়েলার (Venezuela) একাধিক জাহাজে হামলা চালিয়ে ধ্বংস করা হয়েছে। কলম্বিয়ার জাহাজেও হামলার অভিযোগ উঠেছে মার্কিন সেনার বিরুদ্ধে। এই ধরণের অভিযানে এখনও পর্যন্ত মৃত্যু হয়েছে ৫৭ জনের। তার পরে আবার নতুন করে হামলার খবর সামনে এল।